Jean Molinet

Jean Molinet (født 1435 i Desvres, død 23. august 1507 i Valenciennes) var en fransk poet, kronikør og komponist. Han er mest kjent for sin prosaoversettelse av Roman de la rose (Roseromanen).

 Liv og virke 
Jean Molinet ble født i Desvres, som nå er en del av Frankrike, og studerte i Paris. Her tjenestegjorde han for Karl I av Burgund fra 1463, og ble sekretæren til Georges Chastellain. I 1464 skrev han La complainte de Grece, et politisk verk som handlet om burgunderne og deres syn på aktuelle hendelser. Han erstattet Chastellain som historiograf i 1475, og var også bibliotekaren til Margarete, erkehertuginne av Østerrike. Hans krønike dekket årene 1474 til 1504, og ble trykt i 1828 etter å ha blitt redigert av J. A. Buchon. Den er betraktet som mindreverdig i forhold til Chastellains krønike, bestående av dårligere historisk verdi.

Molinet ble leder av en retorikk- og poesiskole i Bourgogne kalt for Grands Rhétoriqueurs, karakterisert ved deres omfattende bruk av ordspill. Hans nevø Jean Lemaire de Belges tilbrakte en del tid sammen med ham ved Valenciennes, og Lemaire selv betraktet seg som en elev av den eldre forfatteren.

I 1501 ble Jean Molinet kannik av kirken Notre-Dame i Valenciennes, og han døde der i 1507.

 Komponist 
Jean Molinet var også komponist, skjønt kun et eneste verk, en rondeau kalt Tart ara mon cueur sa plaisance,«Tart ara mon cueur sa plaisance 4v. Molinet», Copenhagen Chansonnier«Tart ara mon cueur sa plaisance (Molinet, Jean)», Imslp.org kan med sikkerhet bli tilskrevet ham. Dette verket, en tidlig chanson for fire stemmer (de fleste hadde tre) var meget populær, noe som bevitnet av de omfattende spredningen av kopier av notene.

Molinet er også husket av en elegi han skrev ved dødsfallet til Johannes Ockeghem, satt til musikk av Josquin des Prez, kalt for Nymphes des bois,«La d´eploration sur la mort de Johannes Ockeghem» (PDF), Mab.jpn.org Det var en del av Prez' kjente motett (flerstemte kirkesang) La déploration sur la mort de Johannes Ockeghem. Andre samtidige komponister, som Antoine Busnois og Loyset Compère, brevvekslet med ham.

Historikeren Johann Huizinga har sitert en del anti-kirkelige linjer av Molinet fra en rekke nyttårsønsker: «La oss be til Gud at jakobinerne / må spise augustinerne, / og at karmelittene må bli hengt / med snorene til minorittene».Huizinga, Johann (1989): The Waning of the Middle Ages, New York: Anchor Books, ISBN 0-385-09288-1, s. 179

 Referanser 

 Eksterne lenker 
 Free scores by Jean Molinet hos International Music Score Library Project
 Deux poèmes de Jean Molinet
 Épitaphe de Simon Marmion, peintre

Kategori:Franske komponister
Kategori:Franske forfattere
Kategori:Kronikører
Kategori:Renessansekomponister
Kategori:Personer fra departementet Pas-de-Calais